20 сәуірден бастап қандай мекемелер жұмыс істейді?
"20 сәуірден бастап қандай мекемелер жұмыс істейді?" | "https://abai.kz/post/110429"
TITLE: 20 сәуірден бастап қандай мекемелер жұмыс істейді?
URL: https://abai.kz/post/110429
META: "20 сәуірден бастап қандай мекемелер жұмыс істейді?" | "https://abai.kz/post/110429"
DATE: 15.04.2020
AUTHOR(s): Abai.kz
TOTAL WORDS: 170
TEXT: ҚР Премьер-Министрі Асқар Маминнің төрағалығымен ҚР Президенті жанындағы Төтенше жағдай режимін қамтамасыз ету жөніндегі мемлекеттік комиссияның кезекті отырысы өтті, - деп хабарлайды primeminister.kz сайты. ҚР Президенті Қ. Тоқаевтың тапсырмасын жүзеге асыру аясында Мемлекеттік комиссия биылғы 20 сәуірден бастап қатаң санитарлық - эпидемиологиялық шараларды сақтай отырып, Нұр-Сұлтан және Алматы қалаларында жұмысын қайта бастайтын кәсіпкерлік субъектілерінің қызмет түрлерінің тізімін бекітті. Нұр-Сұлтан қаласында: - өнеркәсіптік кәсіпорындар; - құрылыс және жол-құрылыс салаларының компаниялары, ірі құрылыс дүкендері; - көлік, қоймалау салаларындағы компаниялар, ауыл шаруашылығы мақсатындағы сервистік компаниялар; - автосалондар, ТҚС, авто жуу, дөңгелек ауыстыру сервисі, автобөлшектер дүкендері, химиялық тазалау, кеңсе техникасын жөндеу; - екінші деңгейлі банктер сағат 9:00-ден 16:00-ге дейін штат санының 50%-ын шектеумен, нотаруистер алдын ала жазылу бойынша жұмыс істейді; - қоғамдық тамақтану нысандарының жұмысы тек өзімен алып кету және жеткізу қызметімен сағат 22:00-ге дейін ұзартылады. Алматы қаласында: - өнеркәсіптік кәсіпорындар; - құрылыс және жол-құрылыс салаларының компаниялары, құрылыс материалдарының ірі көтерме базарлары; - нотариустер алдын ала жазылу бойынша; - тек бизнеске қызмет көрсету үшін ХҚКО бір бөлімшесі (Наурызбай ауданы, Шұғыла шағын ауданы, 347/1). Abai.kz
